**KLAIPĖDOS MIESTO SPORTO TARYBA**

**PRIE KLAIPĖDOS MIESTO SAVIVALDYBĖS TARYBOS**

**TARYBOS POSĖDŽIO PROTOKOLAS**

2018-01-04 Nr. 30

Klaipėda

Posėdžio pirmininkas Liudvikas Mileška.

Posėdžio sekretorė Genovaitė Avižonienė.

Dalyvavo. Sąrašas pridedamas.

DARBOTVARKĖ:

1. Dėl didelio sportinio meistriškumo klubų pateiktų paraiškų 2018 m. finansavimo. Pranešėjas Rasa Rumšienė.
2. Dėl ekspertų komisijos sudarymo peržiūrėti paraiškas finansavimui pagal sportininko krepšelį. Pranešėjas Liudvikas Mileška.
3. SVARSTYTA. Didelio sportinio meistriškumo klubų pateiktų paraiškų 2018 m. finansavimas.

Pranešėja Rasa Rumšienė pateikė paraiškų finansavimui gauti suvestinę, kurioje nurodė kiek buvo skirta 2017 m. atskiroms programoms įgyvendinti ir kiek organizacijos prašo 2018 m. ir kokia kiekvienos programos bendra vertė.

Artūras Juškėnas pristatė *Klaipėdos miesto rankinio klubo Dragūnas* veiklą ir perspektyvas. Bendra 2018 m. programos įgyvendinimo vertė 455 000, iš savivaldybės prašoma 2018 m. suma 229 000 eurų. Tarybos nariai vienbalsiai pritarė programos finansavimui.

Ramunė Kumpinė pristatė *Klaipėdos miesto krepšinio klubo Fortūna* veiklą ir perspektyvas, pademonstravo filmuką apie klubo vykdomą programą pradinių klasių mergaitėms, nemokamas treniruotes. Bendra 2018 m. programos įgyvendinimo vertė 290 000, iš savivaldybės prašoma 2018 m. suma 100 000 eurų. Tarybos nariai vienbalsiai pritarė programos finansavimui.

Donatas Zaveckas pristatė *Klaipėdos krepšinio klubo Neptūnas* pasiekimus ir būsimos veiklos planus. Pažymėjo kad sukurta krepšininkų rengimo piramidė, pasirašytos sutartys su Knašiaus sporto mokykla ir Neptūnas-Akvaservis komanda. Komanda sulaukia didelio žiūrovų susidomėjimo, lankočiausi krepšinio komanda Lietuvoje. Bendra 2018 m. programos įgyvendinimo vertė 3 104 109, iš savivaldybės prašoma 2018 m. suma 1 400 000 eurų. Tarybos nariai vienbalsiai pritarė programos finansavimui.

Viktoras Ūsovas *Klaipėdos futbolo klubo Koralas* ir *Klaipėdos koralas* veiklą. Tarybos nariams kilo abejonių dėl šių klubų veiklos skaidrumo. Bendra 2018 m. programos įgyvendinimo vertė 20 000, iš savivaldybės prašoma 2018 m. suma 6 000 eurų. Vyko balsavimas. Už programos finansavimą – 7, 2 – susilaikė, 2 – prieš. *Klaipėdos koralas* neskirti finansavimo nes gauna finansavimą pagal kitą programą.

Vacys Lekevičius atstovavo *Klaipėdos* *futbolo klubą Atlantas*. Pristatė veikos programas. Bendra 2018 m. programos įgyvendinimo vertė 772 000, iš savivaldybės prašoma 2018 m. suma 231 000 eurų. Tarybos nariai vienbalsiai pritarė programos finansavimui.

Silverijus Puotkelis pristatė *Vakarų stalo teniso akademiją.* Bendra 2018 m. programos įgyvendinimo vertė 19 740, iš savivaldybės prašoma 2018 m. suma 15 740 eurų. Tarybos nariai balsavo. Už programos finansavimą – 7, 2 – susilaikė, 2 – prieš.

Algimantas Pleikys pristatė *Klaipėdos miesto lengvosios atletikos sporto klubas Nikė* veiklą. Dalyvavimą Europos klubų čempionatuose. Bendra 2018 m. programos įgyvendinimo vertė 20 195, iš savivaldybės prašoma 2018 m. suma 9 430 eurų. Tarybos nariai vienbalsiai pritarė programos finansavimui.

Parašką buvo pateikęs Klaipėdos miesto sunkiosios atletikos sporto klubas. Tarybos nariai nurodė, kad neatitinka finansavimo kriterijų.

NUTARTA.

1. Pritarti finansavimui sporto programų kurias vykdys klubai: *Klaipėdos miesto rankinio klubo Dragūnas, Klaipėdos miesto krepšinio klubo Fortūna, Klaipėdos krepšinio klubo Neptūnas, Klaipėdos* *futbolo klubą Atlantas, Vakarų stalo teniso akademiją, Klaipėdos futbolo klubo Koralas, Klaipėdos miesto lengvosios atletikos sporto klubas Nikė.*

2. Nefinansuoti programų *Klaipėdos miesto sunkiosios atletikos sporto klubo* ir *Futbolo akademijos Klaipėdos koralas.*

2. SVARSTYTA. Ekspertų komisijos sudarymas peržiūrėti paraiškas finansavimui pagal sportininko krepšelį.

Pranešėjas Liudvikas Mileška nurodė, kad yra pasibaigusi 2017 m. gruodžio mėnesį veikos kadencija ekspertų komisijos peržiūrėti paraiškas finansavimui pagal sportininko krepšelį.

Į komisiją buvo pasiūlyta: Artūras Ševelkovas, Virginijus Jurgelevičius, Genovaitė Avižonienė. Vienbalsiai pritarta šiam siūlymui.

NUTARTA. Sudaryti ekspertų komisiją peržiūrėti paraiškas finansavimui pagal sportininko krepšelį šios sudėties: Artūras Ševelkovas, Virginijus Jurgelevičius, Genovaitė Avižonienė.

Posėdžio pirmininkas Liudvikas Mileška

Posėdžio sekretorė Genovaitė Avižonienė